Kaash main tere haseen hath ka kangan hota By Wasi Shah || Poetry Club
Channel: Poetry Club
Date: 10/08/2022

Kaash main teray haseen hath ka kangan hota

Tu baray piyar se, chaa-o se, baray maaan ke saath

Apni nazuk se kalayee main charhati mujh ko

Aur betaabi say furqat ke khizaa-n lamhon main

Tu kisi soch main doobi jo ghumati mujh ko

Main tere haath ki khushbu say mehak sa jata

Jab kabhi mood main aa-kar mujhe chooma kartin

Tere honton ki main hiddat se dehak sa jata

Raat ko jab bhi tu neend ke safar pay jatin

Marmar-een haath ka ik takiya banaya kartin

Main tere kaan se lag kar kaye batain karta

Tere zulfon ko, tere gal ko, chooma karta

Mujh ko beatab sa rakhta tere chahat ka nasha

Main tere roah ke gulshan main mehak-ta rehta

Main tere jism kay aangan main khanakta rehta

Kuch nahin to yehi be-naam sa bandhan hota

Kash main tere haseen hath ka kangan hota

(By Wasi Shah)